Liqi liqiwa janq'u k'awnxatayna
(11.09.2013 La Paz)
Jichha maraxa tata Lucas Choque jilatampiwa jikist’apxtha. Jupaxa wali llakitawa mä phutu uñacht’ayitu. Uka phuthunxa liqi liqina k’awnapa janq’uwa. Janipuniwa ukhama liqi liqixa k’awnirïkiti, siwa. ¿Mä ancha t’aqhisiña mach’a maranakati jutxpachäni? ¿Kuna pachanakasa jutaskpacha? Sasawa jupaxa wali muspata jiskht’asi.
Tata Lucas Choque jilataxa, mä wali yäqkaya Tiwanaku yatiriwa. Ukata nayatakixa, uka llakisitapaxa, chiqa wali muspaykiriwa. Liqi liqixa aymara markana amuyiri wali yäqata jamach’iwa. Ukata liqi liqixa ch’uxñpini k’awniri, janiwa naya akja maranakana janq’u k’awniri uñjirïkthti. Ukaxa janiwa ukhamakïkaspati, ¿kunsa liqi liqixa yatiyaña munaskapxpachïstu?
Jichha maraxa niyawa sata pasatxa liqi liqixa k’awnaña qalltani. Ukxa, taqichaqana, wali jiwasa kampuna sarnaqasirixa uñch’ukipxañasa, ukawa jilanakasaru yatiyasa amuyt’ayaña. Ukhamaraki laqa ukxa, markasaru yatiyanxapxañapa. Jani jiwaskama yatiyaskañänixa, ¿kunjamatsa markasaru amuyt’ayapxañäni?
Qillqiri: Félix Layme Pairumani (La Paz - Bolivia)
ayr_Latn spa_Latn ayr_Latn ayr_Latn ayr_Latn grn_Latn